钦定古今图书集成/明伦汇编/氏族典/第530卷 > 郭京
## 钦定古今图书集成/明伦汇编/氏族典/第530卷 > 郭京

按《续通鉴纲目》：宋钦宗靖康元年十一月，以郭京为
成忠郎，选六甲兵以御金。时好事者言“京能施六甲
法，可以生擒金二将而扫荡无馀，其法用七千七百
七十七人。”朝廷深信不疑，命以官赐金帛。自募兵，但
择年命合六甲者，所得皆市井游惰，旬日而足。闰月，
郭京启宣化门出攻金师，金兵噪而前，京兵败退走，
堕死于护龙河，填尸皆满。京因下城，引馀众南遁。